Operasjon Tofan

Operasjon Tofan var en militær operasjon som varte fra slutten av mai til den 5. juni 2009, hvor styrker fra den afghanske hæren og norske soldater tilhørende en OMLT-styrke kjempet imot Taliban-opprørere i Ghowrmach- og Bala Morghab-distriktene i Badghis-provinsen i Afghanistan. Målet var at det afghanske politiet skulle kunne overta ansvaret for kontrollpunkter langs ringveien i Badghis-provinsen og sikre denne mot sabotasje fra Taliban og andre motstandere av Karzai-regjeringen, samt å bedre sikkerheten for befolkningen og legitimiteten til de afghanske sikkerhetsstyrkene. 

Operasjonen var andre gang på et halvt år hvor norske ISAF-styrker hadde deltatt i en større offensiv mot Taliban i den urolige Badghis-provinsen; i mai deltok norske og afghanske styrker i operasjon Vanguard Viper, hvor de møtte hard motstand fra Taliban-opprørere.

Se også
Operasjon Harekate Yolo
Operasjon Karez

Referanser

Kategori:Krigen i Afghanistan (2001–2021)
Kategori:2009 i Afghanistan